b'\n_START_ARTICLE_\nVirgin Black\n_START_SECTION_\nZgodovina\n_START_PARAGRAPH_\nVirgin Black so leta 1995 posneli istoimenski demo s \xc5\xa1tirimi skladbami v glasbenem slogu doom/death metal. Zaradi redkosti in velikega povpra\xc5\xa1evanja po tem posnetku je skupina razmi\xc5\xa1ljala, da bi ga neko\xc4\x8d ponovno izdali. Demo posnetku je sledil EP Trance, izdan leta 1998. Ta EP je bil, kot del posebne ameri\xc5\xa1ke izdaje, kasneje vklju\xc4\x8den v prvi studijski album Sombre Romantic._NEWLINE_Skupina je za\xc4\x8dela snemati svoj prvi studijski album Sombre Romantic leta 1999. Ta album pre\xc5\xbeema poudarjen simfoni\xc4\x8den slog, Rowan London pa glasbo dopolnjuje z raznolikim petjem, ki sega od krikov in sloga Death growl do visokih melodij in zborovskega cerkvenega petja. Zaradi uspeha tega prvenca, ki so ga v domovini izdali v samozalo\xc5\xbebi, so lahko v Evropi podpisali pogodbo z zalo\xc5\xbebo Massacre Records, v ZDA pa z zalo\xc5\xbebo The End Records. Obe zalo\xc5\xbebi sta nato album izdali v svojih de\xc5\xbeelah._NEWLINE_Virgin Black so po zaklju\xc4\x8dku snemanja drugega albuma leta 2003 igrali na nem\xc5\xa1kem festivalu Wave-Gotik-Treffen ter imeli ameri\xc5\xa1ko turnejo po zahodni obali z Agalloch in Antimatter. Takoj zatem, po vrnitvi v Avstralijo, pa so priredili \xc5\xa1e dr\xc5\xbeavno turnejo. Album Elegant... and Dying je glasbeno pompoznost predhodnika raz\xc5\xa1iril \xc5\xa1e z violon\xc4\x8delom in flavto. Izdan je bil novembra 2002, mesec kasneje pa se je skupina pojavila na festivalu Metal for the Brain, v Canberri. Na za\xc4\x8detku naslednjega leta, pred pri\xc4\x8detkom snemanja v studiju, so se Virgin Black na avstralski turneji pridru\xc5\xbeili tudi Opeth ter Black metal skupina Nazxul_NEWLINE_Naslednji projekt se je za\xc4\x8del, ko sta London in Escarbe uglasbila serijo skladb, ki so kasneje postale Requiem v treh delih. 10. marca 2006 je zalo\xc5\xbeba The End Records objavila novico za tisk, kjer so pojasnili prihajajo\xc4\x8de albume. Prvi del trilogije, Requiem - Pianissimo, je strogo klasi\xc4\x8dno usmerjen album, z adelaideskim simfoni\xc4\x8dnim orkestrom in solo pevci na \xc4\x8delu. Drugi del, Requiem - Mezzo Forte, je glasbeno podoben prej\xc5\xa1njim albumom skupine, zadnji del, Requiem - Fortissimo, pa ima prete\xc5\xbeno doom/death zvok. Albume sta London in Escarbe v ve\xc4\x8dji meri posnela kot duet v teh dveh let; medtem \xc4\x8dasom je Rowanu umrl o\xc4\x8de. Sprva naj bi trilogija iz\xc5\xa1la skupaj, 23 julija 2006, vendar se je njihova zalo\xc5\xbeba odlo\xc4\x8dila, da bodo albumu izhajali postopoma, v enakomernih \xc4\x8dasovnih presledkih. Tako je Requiem - Mezzo Forte iz\xc5\xa1el 3. aprila 2007, Requiem - Fortissimo pa 19. februarja 2008. V novi zasedbi (Escarbe, London, Grayh na basu in Luke Faz na bobnih) so Virgin Black odigrali nekaj avstralskih koncertov skupaj s skupino Arcturus ter bili glavna skupina \xc5\xa1vicarskega festivala Elements of Rock. Ob tej priliki se jim je, kot gostujo\xc4\x8di kitarist, pridru\xc5\xbeil Mark Kelson._NEWLINE_Virgin Black so najavili ameri\xc5\xa1ko turnejo za junij 2007, kjer so s skupino To/Die/For igrali na koncertih po vzhodni in zahodni obali ter kot glavna skupina nastopali v Mexico City, Monterreyu in Guadalajari.'